**ELŐTERJESZTÉS**

**A KÉPVISELŐ-TESTÜLET**

**2019. március 25.-i rendes ülésére**

**Előterjesztés**

**Együttműködési megállapodás megkötése Budakeszi Járásban létrehozott Egészségfejlesztési Iroda céljainak megvalósítása érdekében**

A napirendet tárgyaló ülés dátuma: 2019.03.25

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása:

**2. Jogszabályi hivatkozások**: ----

**3.Költségkihatások** és egyéb szükséges feltételeket, illetve megteremtésük javasolt forrásai:

Nem igényel

**4. Tényállás bemutatása:**

Biatorbágy Város Egészségügyi Ellátó Nonprofit Kft. a VEKOP-7.2.2.-17 kódszámú pályázaton 89,92 millió forint vissza nem térítendő támogatást nyert Budakeszi Járás Egészségfejlesztési Iroda (a továbbiakban: EFI) létrehozására Biatorbágy központtal.

2018. év szeptemberétől a Budakeszi Járás településein (Biatorbágy, Budajenő, Budakeszi, Budaörs, Herceghalom, Nagykovácsi, Páty, Perbál, Remeteszőlős, Telki, Tök, Zsámbék) a lakosság felé mindenki számára hozzáférhető és érzékelhető, standard minőségű népegészségügyi szolgáltatásokat nyújtanak. Programjaik keretében ismertetik az egészséges testi-lelki életmód és az egészségtudatos magatartás elemeit a jobb életminőség eléréséért, a betegségek megelőzése érdekében.

Az EFI olyan térítésmentes egészségmegőrző, betegségmegelőző tevékenységeket végez, illetve koordinál Budakeszi Járás településeinek lakossága számára, amelyek közvetlenül, vagy közvetve képesek hozzájárulni az emberek egészségi állapotának javításához.

Az együttműködés kiterjed:

* a helyi alap- (háziorvos, házi gyermekorvos, védőnő) és szakellátás szakembereivel, a mozgáskorlátozottak szervezetével való együttműködésre,
* egymás kölcsönös informálására a tervezett programokról, szolgáltatásokról, azok megvalósulásáról a kapcsolódások kihasználása érdekében,
* közös szakmai rendezvényekről szóló tájékoztatásra,
* egymás szolgáltatásainak ajánlására a célcsoportok számára, a programokon való részvételre mozgósításra, kommunikációs felület biztosítására,
* közösségi egészségfejlesztési programokban való részvételre,
* a lakosság egészségtudatosságának fejlesztésében való együttműködésre,
* kölcsönös részvételi lehetőség biztosítása egymás programjain (ismeretterjesztő előadások tartása, közösségi programok megvalósítása, stb.).

A csatlakozásról az Önkormányzat és Biatorbágy Város Egészségügyi Ellátó Nonprofit Kft. részéről egy együttműködési megállapodás aláírása szükséges.

Telki, 2019. március 19.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete
…/2019. (III. ) Öh. számú
határozata**

**Együttműködési megállapodás megkötése Budakeszi Járásban létrehozott Egészségfejlesztési Iroda céljainak megvalósítása érdekében.**

Telki község Önkormányzat képviselő-testülete úgy határozott Együttműködési megállapodást ír alá a Biatorbágy Város Egészségügyi Ellátó Nonprofit Kft-vel az előterjesztés mellékletét képező tartalommal.

Felhatalmazza a polgármestert a megállapodás aláírására.

Határidő: azonnal

Felelős: polgármester

**EGYÜTTMŰKÖDÉSI MEGÁLLAPODÁS**

**a Budakeszi járásban létrehozott Egészségfejlesztési Iroda céljainak megvalósítása érdekében**

Jelen együttműködési megállapodás létrejött egyfelől

**Biatorbágy Város Egészségügyi Ellátó Nonprofit Kft** (székhely: 2051 Biatorbágy, Mester utca 2., képviseli: Dr. Radnainé Dr. Egervári Ágnes)

másfelől

**Telki Község Önkormányzata** (székhely: 2089 Telki, Petőfi u.1., képviseli: Deltai Károly polgármester)

Előzmények:

A Pénzügyminisztérium a Versenyképes Közép-Magyarország Operatív Program keretén belül VEKOP-7.2.2-17 kódszámú, Az alapellátás és népegészségügy rendszerének átfogó fejlesztése – népegészségügy helyi kapacitás fejlesztése tárgyú felhívást tett közzé, melyre a Biatorbágyi Egészségház VEKOP-7.2.2-17-2017-00002 azonosító számon regisztrált. A Támogató 2018.06.15. napján a beadott pályázatot támogatásban részesítette. A döntés alapján a Biatorbágyi Egészségház 89.928.664,- Forint vissza nem térítendő támogatásban részesült.

A projekt címe „Közösségek az egészségtudatos lakosságért a Budakeszi Járásban”

Megvalósítás időszaka: 2018.09.01. – 2020.08.31.

A projekt céljai:

A Budakeszi járás helyi egészségfejlesztési-, népegészségügyi-, mentális kapacitásainak fejlesztése, összehangolása az országos fejlesztéssel. A helyi egészségpolitikák és helyi együttműködések fejlesztése. Összekötő kapoccsá válni a járásban működő egészségügyi alapellátás, a járóbeteg szakellátás és az egészségfejlesztési programokat megvalósító szervezetek között. Aktív részvétel az országos egészségfejlesztési-, és mentális egészségfejlesztési hálózat létrehozásában, tovább fejlesztésében. Az életmódváltást támogató programokkal a járás lakosságának 10 %-a kerül bevonásra.

AZ EGYÜTTMŰKÖDÉS CÉLJA ÉS TARTALMA

Felek megállapodnak abban, hogy a VEKOP-7.2.2-17-2017-00002 azonosítószámú projekt keretében szorosan együttműködnek egymással annak érdekében, hogy az EFI céljai minél eredményesebben megvalósuljanak, a működés során lehetőség legyen a szinergikus hatások kihasználására, a programok koordináltan és hatékony erőforrás felhasználásával valósuljanak meg.

Az együttműködés az alábbi tevékenységekre terjed ki elsősorban, de nem kizárólagosan:

* egymás kölcsönös informálása a tervezett programokról, szolgáltatásokról, azok megvalósulásáról a kapcsolódások kihasználása érdekében
* tájékoztatás közös szakmai rendezvényekről
* egymás szolgáltatásainak ajánlása a célcsoportok számára, programokon való részvételre mozgósítás, kommunikációs felület biztosítása
* részvétel közösségi egészségfejlesztési programokban
* együttműködés a lakosság egészségtudatosságának fejlesztésében
* kölcsönös részvételi lehetőség biztosítása egymás programjain (ismeretterjesztő előadások tartása, közösségi programok megvalósítása, stb.)

KAPCSOLATTARTÁS

Az együttműködés során felek részéről kijelölt kapcsolattartó:

Biatorbágy Város Egészségügyi Ellátó Nonprofit Kft Egészségfejlesztési Iroda részéről

név: Szekér Enikő EFI irodavezető

telefon: +36705042294

email: szeker.eniko@efi.biatorbagy.hu

Telki Község Önkormányzata részéről:

név:

telefon:

email:

Biatorbágy, 2019…………………………………….. …….

……………………………………………………………….. …………………………………………………………………

dr. Radnainé dr. Egervári Ágnes ……………………………………………………………

Biatorbágy Város Egészségügyi ……………………………………………….

Ellátó Nonprofit Kft.